इसलिए अब एक-एक लमहा बेहद अहम है। यक़ीन रखिए कि नरेंद्र भाई अगर अब आसमान के सारे बादलों को भी इकट्ठा कर लें तो वह बारिश नहीं होने वाली, जिससे नए अंकुर फूटते हैं। उनके आगमन के बाद से लगातार बांझ होती जा रही धरती की जब तक नए सिरे से जुताई-गुड़ाई नहीं होगी, फ़सल नहीं लहलहाएगी। अपनी राह में बिछे पत्थर अगर हम उठा कर नहीं फेंकेंगे तो कौन फेंकेगा? अपनी आंखों में जो सपने हमने संभाल कर रखे हैं, उन्हें कोई और आकर पूरे नहीं करेगा। यह तो हमें अब खुद करना होगा।